Από νίκη σε Νίκη. Πρόταση Εκπαιδευτικού Προγράμματος, με θέμα τον αθλητισμό – πρωταθλητισμό, για παιδιά Γ’ και Δ’ τάξης Δημοτικού στο Ολυμπιακό Μουσείο Θεσσαλονίκης
Creators: name: Ναθαναηλίδου, Καλλιόπη Παύλου
Publisher: name: Aristotle University of Thessaloniki
Year: 2019
Subjects: Ολυμπισμός
Αθλητισμός
Πρωταθλητισμός
Olympism
Sport
Top-class Sport

description: Η διδασκαλία της Φυσικής Αγωγής παραμένει πάντοτε ένα από τα αγαπημένα και πιο ευχάριστα μαθήματα του σχολικού προγράμματος. Αυτό συμβαίνει, εν πολλοίς εκ προοιμίου, καθώς από τη φύση του ο αθλητισμός, η σωματική δηλαδή έκφραση του ατόμου μέσω της κίνησης, διακινεί και υποστηρίζει το αίσθημα του παιχνιδιού και της ελευθερίας. Ωστόσο, το μάθημα της Φυσικής Αγωγής δεν (πρέπει να) περιορίζεται μόνον στο κομμάτι αυτό, αφού το περιεχόμενο και η ουσία του είναι πολύ βαθύτερα. Όπως ο ίδιος ο όρος μας μαρτυρά, πρόκειται για ένα μάθημα που οφείλει να αποβλέπει στην ισόρροπη καλλιέργεια τόσο των κινητικών δεξιοτήτων των μαθητών όσο και της αγωγής-παιδείας αυτών, δηλαδή στην καλλιέργεια των θεμελιωδών ηθικών αρχών, αξιών και στάσεων ζωής. Τις ίδιες αυτές αξίες πρεσβεύει και η ιδεολογία του Ολυμπισμού, απόρροια του θεσμού των αρχαίων Ολυμπιακών Αγώνων, όπου η έννοια του αθλητισμού βρήκε την απόλυτη έκφρασή της, γι’ αυτό και πολλοί ερευνητές υποστηρίζουν πως η Ολυμπιακή Παιδεία θα πρέπει να αποτελεί μέρος του σχολικού αθλητισμού (Naul, 2008:106). Σε κάθε περίπτωση, η ανάγκη της εκπαιδευτικής παρέμβασης στον αθλητισμό κρίνεται απαραίτητη, προκειμένου για τη στήριξη του ιδεολογικού του πλαισίου. Ο ρόλος του σύγχρονου μουσείου, που αντιμετωπίζεται δικαίως πλέον ως χώρος μάθησης, έρχεται να συμπληρώσει και να ενισχύσει αυτόν της εκπαιδευτικής διαδικασίας, στρεφόμενο προς το κοινό και εστιάζοντας στην επικοινωνία του με αυτό, με απώτερο στόχο να μετατρέψει τη διαδικασία μάθησης σε εμπειρία ζωής. Η εμφάνιση της μουσειοπαιδαγωγικής ήταν από τα σημαντικότερα βήματα, και συνέβαλε ουσιαστικά, προς την κατεύθυνση αυτή. Η παρούσα λοιπόν διπλωματική εργασία πραγματεύεται το σχεδιασμό ενός μουσειοπαιδαγωγικού προγράμματος για παιδιά σχολικής ηλικίας. Συγκεκριμένα, το πρόγραμμα απευθύνεται σε μαθητές της γ’ και δ’ τάξης δημοτικού σχολείου και πρόκειται να υλοποιηθεί στο χώρο του Ολυμπιακού Μουσείου της Θεσσαλονίκης. Ο τίτλος του προγράμματος είναι «Από νίκη σε Νίκη» και ο βασικός του στόχος είναι τα παιδιά, με κεντρικό άξονα την Ολυμπιακή Παιδεία και τα Ολυμπιακά Ιδεώδη, να αντιληφθούν ποιες είναι οι άξιες λόγου «νίκες» στη ζωή, μέσα από διαδραστικές δραστηριότητες που προωθούν τη συνεργασία, την ελεύθερη έκφραση και τη δημιουργικότητα.
description: Physical Education is always one of the most favourite and enjoyable subjects in the curriculum. This is largely the case, as by its nature the sport, the physical expression of the person through the movement, strengthens and supports the feeling of play and freedom. However the subject of Physical Education is not (to be) limited to this part, since its content and essence are much deeper. As the term itself implies, it is a subject that must aim at a balanced cultivation of both kinetic skills of the learners and their citizenship and education, i.e. the cultivation of the fundamental moral ethical beliefs, values and attitudes of life. These values are also echoed by the ideology of Olympism, deriving from the Ancient Olympic Games, where the signification of sportfound its ultimate expression, so many researchers argue that Olympic Education should be part of school sport (Naul, 2008:106). In any case, the need for educational intervention in sport is necessary in order to support its ideological framework. The role of the modern museum, which is rightly treated as a learning place, is to complement and reinforce that of the educational process, moving towards the public and focusing on its communication with it, with the ultimate goal of transforming the learning process into a life experience. The emergence of museum education was one of the most important steps and it contributed substantially in this direction. This diploma thesis looks at the design of a museum-educational program for school-aged children. Specifically, it is aimed at pupils of the 3rd and the 4th year of the elementary school and its venue is the Olympic Museum of Thessaloniki. The title of the program is "From victory to Victory" and its main goal is for children, with a central focus on Olympic Education and Olympic Ideas, to understand what are the worthwhile "victories" in life through interactive activities that promote the cooperation, free expression and activity.
description: Σε συνεργασία με το Παιδαγωγικό Τμήμα Δημοτικής Εκπαίδευσης (Πανεπιστήμιο Δυτικής Μακεδονίας)